《张仲举危太朴二翰林同擢太常博士》
元代·乃贤

南宫夜直拥青绫，二妙容台喜共登。瑚琏久知清庙器，阶衔联署玉壶冰。

后来博士如公少，今日先生自此升。见说圜丘将大飨，百年礼乐正当兴。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。